<classify> KULWA MZEE-DAR ES SALAAM MAHAKAMA ya Hakimu Mkazi Kisutu, imewapa onyo kali Mbunge waKawe, Halima Mdee na wenzake watatu na imewahurumia kuwafutia dhamana. Uamuzi ulitolewa jana mbele ya Hakimu Mkazi Mkuu, ThomasSimba baada ya kupitia hoja za pande zote kuhusu kwanini washtakiwa wasifutiwedhamana. Hakuna ubishi kwamba Novemba 15 washtakiwa wannehawakuwepo mahakamani na wenzao watano walikuwepo, hoja kwamba wamezoea kesiinaingia saa nne ni dhana yao tu. Najiuliza kwanini wengine watano walikuja mahakamani nawadhamini wao na wengine wanne na wadhamini hawakufika, kuna tatizo, mlifanyamakusudi. Haya maelezo mliyotoa hayashibiki, mawazo yangu nikwamba pamoja na tatizo lililopo, hatua ya kuwafutia dhamana ni hatua kalisana. Mnapewa onyo kali, msirudie tena, maelezo yenuhayaingii akilini, nachukulia mlifanya makusudi na kwenda kujisalimisha polisini kuogopa kitu ambacho kingewatokea, dhamana zenu zitaendelea, alisema hakimuSimba. Alisema kwa upande wa Mchungaji Peter Msigwa kwamba mdhaminiwake mmoja kahama chama, mahakama inamtaka atafute mdhamini mwingine ama amletemdhamini aliyehama chama ajieleze kama anaendelea kumdhamini. Take care, tofautisheni vitu vingine na masuala yamahakama, alisema hakimu Simba na kumwamuru mshtakiwa John Heche kufikana wadhamini wake mahakamani kati ya Novemba 26 na 29. Wabunge hao wanne waliolala Segerea ni Mbunge wa TarimeVijijini, Heche, Mbunge wa Iringa Mjini, Mchungaji Msigwa, Mbunge wa Kawe, Mdeena Mbunge wa Bunda, Esther Bulaya. Jana washtakiwa wote walikuwepo mahakamani isipokuwaMwenyekiti wa Chadema, Freeman Mbowe ambaye anadaiwa kulazwa chumba namba 507katika Hospitali ya Aga Khan. Katika kesi ya msingi, washtakiwa hao wanadaiwa kuwa kati yaFebruari Mosi na Februari 16, mwaka huu wakiwa Kinondoni, Dar es Salaam, kwapamoja walikula njama na wengine ambao hawapo mahakamani ya kutenda kosa lajinai, ikiwamo kuendelea na mkusanyiko isivyo halali na kusababisha chuki nauchochezi wa uasi. Ilidaiwa kuwa Februari 16, mwaka huu katika viwanja vyaBuibui vilivyopo Kinondoni, Dar es Salaam Bulaya alishawishi wakazi wa eneohilo kutenda kosa la jinai kwa kufanya maandamano yenye vurugu. Ilidaiwa Februari 16, mwaka huu barabara ya Kawawa eneo laMkwajuni Wilaya ya Kinondoni kwa pamoja washtakiwa na wenzao zaidi ya 12,walifanya mkusanyiko na kukaidi amri halali ya ofisa wa Jeshi la Polisi, GeraldNgiichi na kusababisha kifo cha Akwilina Akwiline na askari polisi wawili;Konstebo Fikiri na Koplo Rahim Msangi kujeruhiwa. Ilidaiwa siku ya tukio la kwanza na la pili, katika viwanjavya Buibui vilivyopo Kinondoni, Dar es Salaam, kwenye mkutano wa hadharamshtakiwa Heche alitoa lugha ya kuchochea chuki akitamka matamshi kwamba;kesho patachimbika, upumbavu ambao unafanywa kwenye nchi hii... wizi unaofanywana Serikali ya awamu ya tano... watu wanapotea... watu wanauawa wanaokotwakwenye mitaro lazima ukome... Kwamba maneno hayo yanadaiwa yalielekea kuleta chuki kati yaSerikali na Watanzania.  <topic>: kitaifa 